124 Eloquencia

Eloquencia designatur per aurum quod inter cetera metalla multum, [2] Macc. vltimo [15:16], Jeremias apparens inde Macabeo, qui debuit contra hostes pugnare, dixit, *Accipe gladium aureum* <nuncius> *[munus] a Deo, in quo deicies* hostes. Quia prelatus debet habere eloquenciam in loquendo. Vnde Crisostomus interpretur os aureum propter eloquenciam et modum suauissimum quem habuit in loquendo et ditando, set propheta Jer. 51[:7], abhorret calicem aureum Babilonis, vbi designatus est lepor eloquencie edificans ad gehennam.

Vnde Augustinus, 4, *De doctrina Christiana*, c. 11, bonorumque ingeniorum insignis est indoles, in verbis verum amare, non verba. Quid enim prodest clauis aurea, si aperire non potest quod volumus? Aut quid obest clauis lignea, si potest patefacere quod clausum est? Ista eloquencia designatur per *inaures aureas* quas dedit seruus Abrahe, Gen. 24[:22], quia solum seruit ad aures et non ad cor. Vnde Augustinus, *Epistola* 25, calicem aureum si invenisses in terra, dares eum Ecclesiae. Accepisti a Deo ingenium aureum, et illud ministras libidinibus, et temetipsum in ipso propinas diabolo. Vnde dicitur Prou. [11:22]: *Circulus aureus in naribus suis, mulier pulchra et fatua*.

Ideo dicit Job 33[:7]: *Eloquencia mea non sit tibi grauis*. Nam secundum Plinium, eloquencia sine moribus <ad> [male] discitur. Ideo primum mores Domini eloquencia discenda est. Vnde Moyses qui non fuit eloquens, Exod. 4[:10]. Vnde felix Capella fecit librum, *De nupciis Mercurii et Philogie*, id est, eloquencie et sapiencie. Et Augustinus, 9 libro, *Confessionum*, meriantur quidam eloquenciam quasi aurea furori suo ut faustus.